חיים שאול טאוב

הרב חיים שאול טאוב (נולד בי"ג באדר ב' תשי"א, 21 במרץ 1951) הוא האדמו"ר החמישי והנוכחי של חסידות מודז'יץ. חבר מועצת גדולי התורה של אגודת ישראל.

קורות חייו
נולד בתל אביב לרבי ישראל דן ורחל בילה לבית שצדרוביצקי. למד בישיבת פוניבז'. בנשואים ראשונים היה חתנו של רבי אברהם אבא לייפר מפיטסבורג, לאחר גירושיו נשא לאישה את שרה יוטא, בתו של האדמו"ר מאלכסנדר רבי אברהם מנחם דנציגר, ולהם 6 בנים ו-4 בנות. במשך שנים שימש כראש הישיבה הקטנה של חסידות מודז'יץ.

בכ' בסיוון תשס"ו, לאחר פטירת אביו, ירש את תפקיד האדמו"רות.

דברי תורתו נרשמים על ידי צוות עורכים מדי שבוע, בשם "מאמרי אורייתא" ומופצים בקרב החסידים. הרב טאוב מופיע בפני קהלים מגוונים, בין היתר בישיבות הסדר ואף בפני חברי קיבוץ חילוניים.

מאז מינויו לאדמו"רות החל להלחין ניגונים, בפרט לימים הנוראים, כמסורת חסידות מודז'יץ. ניגונו "זכור אהבת קדומים" זכה לפרסום גם מחוץ לחסידות מודז'יץ.

הרב טאוב מתגורר בבני ברק בסמוך למרכז החסידות.

משפחתו 
אחיו הצעיר רבי פנחס משה טאוב, הוכתר לאחר פטירת אביו לאדמו"ר מקוזמיר.

בניו:
הרב אהרן יהודה משה - חתן רבי חיים אברהם מבוסטון בית שמש. רב חסידי מודז'יץ,  וראש כולל עטרת שלמה בבני ברק.
הרב בצלאל יאיר - חתן הרב אשר יעקב קופלוביץ.
הרב יחזקאל - חתן הרב יצחק פינטר מביקאווסק. משמש כאדמו"ר ממודזיץ ירושלים מתגורר בירושלים ולו קהילות גם בבני ברק ובביתר עילית, ישיבה קטנה "כתר התורה" וישיבה גדולה דברי ישראל בביתר עילית.
הרב שמואל אליהו - חתן הרב אליהו שטרן, בנו של הרב מאיר שטרן רב המושב מירון בעבר.
הרב דוד דב - חתן רבי גדליה משה גולדמן מזוויהעל. משגיח בישיבת נחלת דן.
הרב שלמה צבי הירש - חתן האדמו"ר רבי יצחק יעקב בידרמן מלעלוב בירושלים
חתניו:
 הרב שרגא פייבוש זלמנוב - האדמו"ר מאופלע
 הרב יוסף שיף - ר"מ בישיבת מודז'יץ, בן רבי אלימלך שיף מליז'ענסק
 הרב יוסף דוד רוזנבוים -  בן רבי אליעזר זאב רוזנבוים מנדבורנה
 הרב יחיאל יהושע הגר - בן רבי יעקב הגר מסרט ויז'ניץ

קישורים חיצוניים

הערות שוליים

חיים שאול טאוב
בני ברק: אדמו"רים
בוגרי ישיבת פוניבז'
אדמו"רים ישראלים
חברי מועצת גדולי התורה של אגודת ישראל
מלחינים חסידיים
ישראלים שנולדו ב-1951